OpenLLM-France/wikimedia huggingface dataset:
# Edda Fabbri

Edda Fabbri (Montevideo, 1949) Uruguaiko emakume idazlea da. 2007an Casa de las Américas saria lortu zuen Oblivion liburu autobiografikoarekin; lan horretan Uruguaiko diktadura garaian espetxean izandako bizipenak bildu zituen.

## Biografia

Txikitatik erakutsi zuen ezkerreko ideien aldeko joera. Horrela, oso gazte zenean, Fidel Castroren hitzaldiak aztertu omen zituen. XX. mendeko 60. eta 70. hamarkadetan Medikuntza Fakultatean ikasi zuen. Han ezkerreko ikasle mugimenduarekin lotu zuen bere burua. 1971n Tupamaroen Nazio Askapenerako Mugimenduan sartu zen. Laster atxilotua, emakumeentzako Cabildoko espetxean sartu zuten; espetxe hartan preso politikoekin batera preso arruntak zeuden. Espetxean hilabete bat eman zuen: beste 37 presoekin batera Izarra Operazioaren bitartez tunel batetik ihes egin zuen. Askatasunean bederatzi hilabete egon zen bakarrik zeren eta 1972an eta 13 urtez Punta de Rieles espetxean atxilotu baitzuten. 1985eko otsailan, beste preso politikoekin batera, askatu zuten. Orduan bere lehen alaba izan zuen, Rosario. Aurrerago seme bat izango zuen, Pedro.
Bere lehen liburua Oblivion izan zen. Horrekein, 2007an, Casa de las Américas literatura saria eskuratzu zuen, testigantza arloan. Liburu kolektiboetan ere parte hartu du, besteak beste, Memorias para armar II (2000) eta Exilios y tangueces (2009). Gaur egun, 2000 urtetik, Brecha astekarian idazten du.

## Obra

* Oblivion (2007)
* Cometa en Montevideo (2007)
* Fabular un país, testimoniar una literatura (2013)

## Oblivion liburu autografikoa

Oblivion Fabbriren liburu ezagunena da. Jatorriz idazlearen autobiografian oinarritutako lana bada ere, ezaugarri bereziak ditu. Funtxean preso politikoen Punta de Rieles espetxearen bizimodua azaltzen du baina ez modu linealean. Hasteko, liburua askapenaren egunean hasten da, 1985eko martxoaren 14an. Egun horretatik egileak atzera egiten du espetxeko egunerokotasunaren gertaerak azaltzeko: Korridorea, lana, zinema, solasaldia... Eta horiek dira, alegia, hainbat kapituluen izenburuak.
Espezialisten ikuspuntutik Oblivion testigantza eta autofikzioa artean kokatzen da. Fabbri bere oroimenaz ez da fio eta nahiago du narrazioa oroitzapen-zatiekin antolatzea. "Oroimena ez da gertatu zena, haren aztarnak dira baizik" idatzi zuen. Nolabait, espetxe mundua azaltzen duen literatura barruan desberdina da non bere bizipenak eta kolektiboak nahasten baitira.

## Erreferentziak

* ↑ https://es.wikibrief.org/wiki/Edda_Fabbri
* ↑ https://www.180.com.uy/articulo/8491_La-fuga-de-La-Estrella
* ↑ https://www.lr21.com.uy/cultura/259572-presentaron-libro-de-edda-fabbri
* ↑ https://web.archive.org/web/20180318054941/http://epoca2.lajiribilla.cu/autor/edda-fabbri
* ↑ https://web.archive.org/web/20180319085051/http://www.bibliotecavirtual.unl.edu.ar/ojs/index.php/ElTacoenlaBrea/article/download/4213/6363
* ↑ http://siba-ese.unisalento.it/index.php/linguelinguaggi/article/view/14910
* ↑ https://journals.openedition.org/amerika/7638

## Kanpo estekak

* Datuak: Q50747943
# Freedom Kopa

Freedom Kopa edo Askatasunaren Kopa (ingelesez: Freedom Cup) Hegoaldeko Rugby Championship txapelketan Zeelanda Berria eta Hegoafrikaren arteko partidaren irabazleari ematen zaion saria da. 2004 urtean hasi zen jokatzen.

## Palmaresa

| Taldea | Garaipenak | Urteak |
| Zeelanda Berria | 16 | 2006, 2007, 2008, 2010, 2011, 2012, 2013, 2014, 2015, 2016, 2017, 2018, 2019, 2021, 2022, 2023 |
| Hegoafrika | 3 | 2004, 2009, 2024 |
| Berdinketa | 2 | 2018, 2019 |

## Kanpo estekak

* Datuak: Q1453520
# Jessie Fauset

Jessie Redmon Fauset (Snow Hill, Camden County, New Jersey, 1882ko apirilaren 27a - 1961eko apirilaren 30a ) afroamerikar editorea, poeta, saiakeragilea eta eleberrigilea izan zen. Harlem-eko Errenazimenduko idazle oparoenetakoa.

## Bizitza eta lana

Jessie, Anna Seamon eta Redmon Fauset presbiteriar elizako artzainaren alaba izan zen. Fauset oraindik oso gaztea zela hil zen ama.
Jessie Fausetek "Philidelphia High School for girls"en egin zituen ikasketak eta graduatu zen ikasle beltz bakarra izan zen. 1905ean Cornell Unibertsitatera joan zen, Phi Beta Kappa-n, graduatu zen lehen emakume beltza izanik. 1912an, The Crisis egunkarirako lanetan hasi zen, garai hartan egunkariak 16 urte baino ez zeramatzan inprimatzen. 1919 eta 1926 artean, The Crisis literatur editorea izan zen WEB Du Bois editore-arduradun gisa izanik.
Argitaratutako bere 77 lanetatik 58 egunkari honetan agertu ziren. Lau eleberri idatzi zituen, horien artean Plum Bun (1928) eta The Chinaberry Tree: A Novel of American Life (1931).Poemak, narrazio laburrak eta saikerak ere idatzi zituen.
Fausetek urte asko egin zituen irakasle lanetan, 1944an erretiroa hartuz.1961ean hil zen bihotzeko akats baten ondorioz.

## Lanak
### Eleberiak

* There Is Confusion (1924) (ISBN 1-55553-066-4)
* Plum Bun: A Novel Without a Moral (1928) (a further study of the passing phenomenon; ISBN 0-8070-0919-9)
* The Chinaberry Tree: A Novel of American Life (1931) (ISBN 1-55553-207-1)
* Comedy, American Style (1933)

### Poemak

* "Rondeau." The Crisis. April 1912: 252.
* "La Vie C'est La Vie." The Crisis. July 1922: 124.
* "'Courage!' He Said." The Crisis. November 1929: 378
* "Dead Fires"

### Narrazio laburrak

* "Emmy." The Crisis. December 1912: 79-87; January 1913: 134-142.
* "My House and a Glimpse of My Life Therein." The Crisis. July 1914: 143-145.
* "Double Trouble." The Crisis. August 1923: 155-159; September 1923: 205-209.

### Saiakerak

* "Impressions of the Second Pan-African Congress." The Crisis. November 1921: 12-18.
* "What Europe Thought of the Pan-African Congress." The Crisis. December 1921: 60-69.
* "The Gift of Laughter." In Locke, Alaine. The New Negro: An Interpretation. New York: A. and C. Boni, 1925.
* "Dark Algiers the White." The Crisis. 1925–26 (vol. 29–30): 255–258, 16–22.

## Erreferentziak

* ↑ (Ingelesez) «Jessie Redmon Fauset | American author» Encyclopedia Britannica (Noiz kontsultatua: 2020-04-27).
* ↑ (Ingelesez) «Jessie Fauset» Biography (Noiz kontsultatua: 2020-04-27).
* ↑ Johnson, Abby Arthur. (1978). «Literary Midwife: Jessie Redmon Fauset and the Harlem Renaissance» Phylon (1960-) 39 (2): 143–153. doi:10.2307/274509. ISSN 0031-8906. (Noiz kontsultatua: 2020-04-27).
* ↑ «Item-aren xehetasun orria Encyclopedia of African-American culture and history : the Black experience in the Americas-tzat» cornell.on.worldcat.org (Noiz kontsultatua: 2020-04-27).
* 1 2 «Jessie Fauset: Harlem Renaissance» www.myblackhistory.net (Noiz kontsultatua: 2020-04-27).

## Kanpo estekak

* Berpizkundearen Beltza Washingtonen
* Jessie Redmon Fauset - Ahotsak hutsuneetatik
* Datuak: Q465624
* Multimedia: Jessie Redmon Fauset / Q465624
# Puma Trophy

Puma Trophy Hegoaldeko Rugby Championship txapelketan Australiaren eta Argentinaren arteko partidaren irabazleari ematen zaion saria da. 2000 eta 2002 urteetan jokatu zen eta 2012an Argentina The Rugby Championship txapelketan sartzean berrekin zitzaion. Jokaturiko ekitaldi guztiak Australiak irabazi ditu.

## Palmaresa

| Taldea | Garaipenak | Urteak |
| Australia | 13 | 2000, 2002, 2012, 2013, 2014, 2015, 2016, 2017, 2018, 2019, 2020, 2021, 2022 |
| Argentina | 2 | 2023, 2024 |

## Kanpo estekak

* Datuak: Q7259773
# Daniela Feixas

Daniela Feixas Conte (Torrelavit, Alt Penedès, Bartzelona, Katalunia, 1973) kataluniar gidoilaria, dramagilea, aktorea eta antzerki zuzendaria da.

## Lanak

TV3 "Com si fos ahir/Atzo balitz bezala" serieko gidoilaria da.
SGAE Jardiel Poncela 2019 saria irabazi zuen "Sandra" filmarekin.
"Sandra" eta "Serà el nostre secret/ Gure sekretua izango da" lanak zuzendu ditu.
2004an, Urriko Antzerki Saria jaso zuen Només sexe filmarengatik. 2009an Crèdit Andorra saria irabazi zuen El bosc filmagatik. Bere obra estreinatu du Carme Portacelik zuzendutako Un lloc conegut/ Leku ezaguna (2007). eta El bosc (2010), Crèdit Andorraren 50. urteurren saria jaso zuena. 2013. urtean La tortuga de Califòrnia idatzi zuen, 2014. urtean Quim Massó sarian finalista izan zen eta 2015. urtean Goi Denboraldiko Dramaturgiako Txapelketako finalista izan zen Amanita Phaloides lanarekin.

### Aktore

Aktore gisa parte hartu du TV3 Moèbius, El coro de la ciudad, La uno por el otro, Pagats per riure(2003) eta Plats bruts/ Plater zikinak telesailetan. Lan hauetan aktore aritu da: Un día, Espejo roto (Ricard Salvat) (2009), Solo sexo (2008), Julio Zesar (Àlex Rigola) (2004), Excuses! (2003, baita Joel Joanen zinemarako bertsioan ere), eta Antigona (2003).

## Bizitza pribatua

Josep Julien aktore eta zuzendariaren bikotekidea da, eta alaba bat izan du harekin.

## Sariak

* 2019an SGAE Jardiel Poncela saria "Sandra" filmarekin.
* 2004an Urriko Antzerki Saria Només sexe filmarekin.
* 2009an Crèdit Andorra saria iEl bosc filmarekin.
* Crèdit Andorraren 50. urteurren saria El bosc lanarekin.
* 2014. urtean Quim Massó sarian finalista.

## Erreferentziak

* ↑ Daniela Freixa. IMDb.
* 1 2 Daniela Feixas porta diumenge Un Lloc Conegut a Cal Bolet, Ajuntament de Vilafranca del Penedès, 29 de novembre de 2007
* ↑ Daniela Feixas a catalandrama.cat
* ↑ Daniela Feixes a lletrescatalanes.cat
* ↑ La Calòrica, Daniela Feixas i La Hongaresa Teatre, finalistes del Premi Quim Masó, ara.cat, 6 de maig de 2014
* ↑ 'Sandra' de Daniela Feixas, en la Sala Becket de Barcelona. .

## Kanpo estekak

* "La dolça Sally" eta Daniela Feixasen inguruan, Josep Julienen eskutik
* Datuak: Q11916588
# Feng Keng

Feng Keng (馮鏗; Guangdong probintzia, 1907–1931) idazlea eta egile txinatarra izan zen. 1931n hil zuten beste lau idazleekin batera. Ezkerreko Idazleen Ligaren martiria gisa ezagutzen zaio. Bereziki, olerkigintza landu zuen. Txinako Foroak aldizkaria exekuzioen berri eman zuenean, haien poema batzuk argitaratu zituen.

## Biografia

Irakasleen familia apal batean jaioa, 1925ean lehen idazkiak argitaratzen hasi zen. 1926an landa inguruko eskoletan irakastsi zuen. 1929an Shanghai-ra joan zen bizitzera eta, Guoxiang bitartekaritzaren bidez, Alderdi Komunistan sartu zen. Urtebete geroago, Ezkerreko Idazleen Ligan bat egin zuen. Otsailak 7an, ezkerreko hainbat atxilotuekin batera exekutatua izan zen, ezkerreko idazleen ligako bost martirien taldea gisa ezagutzen dena. Exekuzioa Shanghaiko atxiloketa zentroan egin zuten, Rou Shi bere bikotearekin batera. Bere lana ia argitaratu gabe geratu zen 1986an bilduma bat agertu zen arte.

## Iruditegia

* Feng Kengen jantzia, 1950ean berreskuratua.
* Feng Keng idazlearen erretratua.

## Bibliografia

* Anderson, Jennifer; Theresa Munford (1985). Chinese women writers: a collection of short stories by Chinese women writers of the 1920s and 30s. China Books & Periodicals. ISBN 978-0835115421.
* Davies, Gloria (2013). Lu Xun's Revolution. Harvard University Press. ISBN 978-0674072640.
* «Feng Keng (1907–1931)». Dictionary of Women Worldwide: 25,000 Women Through the Ages. Highbeam.
* Yan, Haiping (2006). Chinese Women Writers and the Feminist Imagination, 1905-1948. Routledge. ISBN 978-0415232883.
* Tong, Qingsheng (2009). «Guo Songtao in London: An Unaccomplished Mission of Discovery». Elaine Yee Lin Ho, Julia Kuehn, China Abroad: Travels, Subjects, Spaces. Hong Kong University Press. ISBN 978-9622099456.
* Zhang, Yingjin (1996). The City in Modern Chinese Literature and Film: Configurations of Space, Time and Gender. Stanford University Press. ISBN 978-0804726825.

## Erreferentziak

* ↑ Zhang, 1996, 320.or.
* ↑ Yan, 2006, 191.or.
* ↑ Highbeam, 2007.
* ↑ 李海文 «东方旅社事件——记李求实等二十三位烈士的被捕和牺牲». 鲁迅研究月刊, 1997-3, 65-71. or.

## Kanpo estekak

* Datuak: Q8296690
# Elsa Fernández

Elsa Fernández González (1933, Buenos Aires – 1964ko apirilaren 29a) galizieraz idatzi zuen argentinar idazlea izan zen.

## Biografia

Entrimoko (Ourense) emigranteen alaba zen. Gaztetatik musika bokazioa erakutsi zuen, pianoa ikasiz. Funtzionario administratibo gisa lan egin zuen Galiziako Zentroan, eta Luis Seoane eta Eduardo Blanco Amor ezagutu zituen. AGUEArekin (Unibertsitateko Galiziako Elkartea, Idazleak eta Artistak) lankidetzan aritu zen. Galiziako Haurren Argentinako Elkarteko lehendakaria izan zen eta Follas Novas-Feria del libro gallego-rekin elkarlanean aritu zen.

## Lanak

* Escolma, 1961 (Brais Pinto taldeak 1961ean antolatutako lehiaketan finalista).
* Lonxania, 1965 (hil ondoko liburua).

## Erreferentziak

* ↑ La Voz de Galicia, 20-7-1961, p. 9

## Kanpo estekak

* Datuak: Q57055012
# Imperator rhodopurpureus

Imperator rhodopurpureus Boletaceae familiako onddoa da. Espezie hau udatik udazken erdira arte ateratzen da hostozabalen basoetan, batez ere pagadi, harizti eta artadietan. Toxikoa.
Sinonimoak: Boletus rhodopurpureus, Suillellus rhodopurpureus, Boletus purpureus.

## Deskribapena

Kapela: 5 eta 16 (18) cm. arteko diametrokoa. Lehenengo globo formakoa, gero hemisferikoa eta azkenik, erdi lauarekin ganbila. Ertza soberakinekin, makurretik laura eta irregularki uhindua. Azala iletsua baina berehala ile gabe eta lehor geratzen dena, baina zerbait likatsua eguraldi hezean. Kolore gorrixkakoa motelagoa edo biziago edo purpura-ardotsukoa orban beltzaranekin, ukitzean urdindu egiten da.
Tutuak: Banangarriak, libretik eskotatura eta hori-ezti kolorekoak.
Orri libreak: Oinera hurbiltzen diren orriak, baina ukitzen ez diotenak.
Orri eskotatuak: Oinera iritsi baino lehentxeago eskote txiki bat duten orriak.
Poroak: Txikiak, biribilduak, laranja-gorrixkak eta gero gorri-odol-purpura kolorekoak, batez ere oinaren inguruan, urdin beltzez zikinduaz ukitzean.
Hanka: Gizena, sabelduna, gero zilindriko-erraboilduna, 5-12 x 2-6 cm-koa; hondo horixka du eta sare gorriz estalira dago.
Haragia: Horixka, baina azalpean tonu gorrixka du, eta oinarriaren zinta txiki batean ere bai, harroa kapelan eta zuntzezkoa oinean, ebakitzean gogor egiten du urdin ilunera; fruta usainekoa eta zapore gozoegikoa.
Etimologia: Boletus terminoaren etimologia eztabaidagarria da.

## Toxikotasuna

Toxikoa. Nahasmendu gastrointestinalak sortzen ditu.

### Nahasketa arriskua

Boletus rodhoxanthus bezalako poro gorridun espeziekin nahas daiteke, hori dela eta, biltzaile ez oso trebeari gomendatzen zaio talde horretatik ezaugarri nahastezinak dituen Boletus erythropus bikaina bakarrik kontsumitzea.

## Sasoia eta lekua

Hostozabal basoetan agertzen den espezie berozalea.

### Banaketa eremua

Europa eta Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 156 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 38 or. ISBN 282-0865-4..
* ↑ Imperator rhodopurpureus: GBIF—the Global Biodiversity Information Facility.

## Kanpo estekak

* Datuak: Q882829
* Multimedia: Imperator rhodopurpureus / Q882829
# Oihane Fernandez Mendia

Oihane Fernandez Mendia (Algorta, Bizkaia, 1986) bizkaitar idazlea da.
Haur Hezkuntzan diplomaduna eta Ikus entzunezko Komunikazioan lizentziaduna, irakasle egiten du lan.

## Liburuak

* Sekretuen hamaika zaporeak. Ainara Azpiazu Aduriz il. (Ibaizabal, 2018)
* J. Smithen altxorra Manu Ortega il.(Ibaizabal, 2017, ISBN 978-84-9106-447-3)
* Betaurrekoak hozkailuan Ainara Azpiazu Aduriz il. (Ibaizabal, 2016, ISBN 978-84-9106-198-4)
* Txokolatezko pastela Enrique Morenteil.(Ibaizabal, 2015, ISBN 978-84-9106-261-5)
* Nahla Ainara Azpiazu Aduriz il. (Ibaizabal, 2015, ISBN 978-84-9106-042-0)
* Labarreko itsasargia Alex Orbe il.(Elkar, 2013, ISBN 9788490270790)
* Haragi kolorea Enrique Morente il. (Ibaizabal, 2019, ISBN 978-84-9106-793-1)

## Sariak

* 2013an Xabier Lizardi saria irabazi zuen Labarreko itsasargia lanagatik.
* 2023an Bilboko Udalaren Aresti saria jaso zuen Ez esan inori lanagatik.

## Erreferentziak

* ↑ Deia.eus. (2023-10-16). «Gabriel Aresti ipuin lehiaketaren sariak banatu dira» Deia (Noiz kontsultatua: 2023-10-20).
* ↑ (Gaztelaniaz) SL, TAI GABE DIGITALA. (2023-10-16). «Oihane Fernández y Salvador Serrano ganan el concurso de relatos Gabriel Aresti» naiz: (Noiz kontsultatua: 2023-10-20).
* ↑ Press, Europa. (2023-10-16). «Oihane Fernandez Mendiak irabazi du Gabriel Aresti XL. Ipuin Lehiaketa, 'Ez esan hori' lanarekin» www.europapress.es (Noiz kontsultatua: 2023-10-20).

## Kanpo estekak

* Elkarrizketa: Itzalpean amatasuna da ipuinaren hari eroale ezkutua Berria, 2023.11.17
* Datuak: Q31767309
# Vicenta Fernández-Montesinos

Vicenta Fernandez-Montesinos García-Lorca, edo Tina Montesinos (Granada, Andaluzia, 1930eko abenduaren 9a - Aravaca, Madril, 2023ko irailaren 12a) granadar idazlea izan zen. Liburuak sinatzeko orduan Tina Montesinos jartzen zuen.

## Biografia

Gurasoak Concepcion Garcia Lorca eta Manuel Fernández-Montesinos Lustau (1901-1936) izan ziren. Manuel neba eta ahizpa Concha izan zituen. Aita medikua eta politikoa zen, 1935ean, errepublikaren sasoian Granadako alkatea izan zena. Lehen urteak Huerta de San Vicenteko familia etxean bizi izan zen, Lorca familiaren udako etxean, gero museo-etxe bihurtu zena. Sei urte zituela, 1936ko abuztuan, Francoren armadak aita erahil zuen eta hiru egun geroago osaba Federico García Lorca ere bai.
1940ko udan, familiako gainerako kideek "Marqués de Comillas"n ontziratu ahal izan zuten erbestera, Ameriketako Estatu Batuetara, alde egiteko, New Yorkera hain zuzen ere. Erbestealdi horrek ia hamar urte iraun zuen, eta berrogeita hamarreko hamarkadan itzuli zen Madrilera.

## Argitaratutako lanak

* Tica Fernández-Montesinosek bi memoria-liburu idatzi zituen: Notas deshilvanadas de una niña que perdió la guerra (2007), Comares argitaletxeak argitaratua. Gerra Zibila hasi aurretik San Vicenteko baratzean izandako haurtzaroko kontakizuna da.
* 2018an, Ediciones Dauroren El sonido del agua en las acequias argitaratu zuen, eta Estatu Batuetako erbestealdiaren bizipenak kontatzen ditu.

## Erreferentziak

* ↑ (Gaztelaniaz) PAÍS, Ediciones EL. (2006-07-19). «Artículos escritos por Vicenta Fernández-Montesinos» El País (Noiz kontsultatua: 2024-03-24).
* ↑ «Muere la sobrina de Federico García Lorca, la última persona que le conoció en vida» www.hablandoenplata.es 2023-09-14.
* ↑ Novo, Marta González. (2023-09-13). «Muere Tica Fernández Montesinos, la última persona que conoció a García Lorca» El País.
* ↑ Press, Europa. (2008-05-16). «Vicenta Fernández-Montesinos rememora en un libro su infancia en Granada junto a su tío Federico García Lorca» Europapress.
* ↑ (Gaztelaniaz) «Sobrina de Lorca recoge en un libro vivencias familiares en su exilio en EEUU» La Vanguardia 2018-04-21 (Noiz kontsultatua: 2024-03-24).
* ↑ (Gaztelaniaz) Rodríguez, Pablo. (2018-03-13). «Un libro recupera la memoria del exilio de la familia Lorca» Ideal (Noiz kontsultatua: 2024-03-24).

## Kanpo estekak

* Datuak: Q123819010
# Maria Dolores Fernández Prados

Maria Dolores Fernández Prados (Santander, (?) - Bilbo, 2008) XX.mendearen bigarren erdian nobela asko idatzi zituen Juan Antonio Alvarado ezizenarekin. Baita sukaldaritzari buruzko liburuak argitaratu zituen. Nahiz eta oso idazle prolifikoa izan Bilboko giro literarioetan ez zen batere ezaguna. Gaztelaniaz idazten zuen, bereziki gazteei zuzendutako liburuak edo maitasunezko nobelak. 2012an Bilboko Astarloa liburudenda idazlearen liburutegia eta artxiboa Bizkaiko Foru Aldundiari eman zizkion, tartean argitaratu gabeko eskuizkribu batzuk.

## Biografia

Oso datu gutxi ezagutzen dira idazle honi buruz. Oso gaztea zenean Bilbora etorri zen bizitzera. 40.tik eta 60.ra harmakadara nobela asko idatzi zituen, ia guztiak gizonezko ezizen batez, Juan Antonio Alvarado. Bere liburu gehienak Escelier argitaletxean agertu ziren, bereziki "Biblioteca de Lecturas Ejemplares" (Irakurketa eredugarrien liburutegia) zelakoan. Kaletik hurrun bizi izan zen beti, Gardoki kaleko atiko batean.

## Bibliografia
### Nobelak

* La medalla de oro. Cádiz: Escelier, 1946.132 or.
* Caminos. Cádiz: Escelier, 1947. 126 or.
* Las aventuras de Enrique. Cádiz: Escelier, 1948. 120 or.
* Un gran muchacho. Cádiz: Escelier, 1949. 130 or.
* Quince años. Cádiz: Escelier, 1950. 116 or.
* Tormenta. Cádiz: Escelier, 1951. 143 or.
* La dorada primavera. Cádiz: Escelier, 1953. 130 or.
* Diecisiete años. Cádiz: Escelier, 1953. 206 or.
* El botones de Ferrer. Cádiz: Escelier, 1953. 125 or.
* Cuatro ahijadas en Iramar. Cádiz: Escelier, 1954. 134 or.
* El cuadro. Cádiz: Escelier, 1954. 128 or.
* José Luis. Cádiz: Escelier, 1959. 111 or.
* El puente. Cádiz: Escelier, 1959. 213 or.
* Hay caminos que se cruzan. Santillana argitaletxea, 1962.

## Erreferentziak

* ↑ http://www.abc.es/agencias/noticia.asp?noticia=1317180%5B%5D
* ↑ Seve Calleja, 28.or.

## Bibliografia

* Seve Calleja: "Una escritora bilbaína con nombre de varón". ''Bilbao'', 279.zk. 2013ko martxoa, 28.or.
* Datuak: Q12263046
# Verónica Fernández

Verónica Fernández (Vinuesa, Soria probintzia, 1971ko urriaren 21a) zinema idazlea, gidoilaria eta irakaslea da. 2001ean gidoi original onenaren Goya Saria partekatu zuen Achero Mañasekin El bola filmearekin.

## Biografia
### Ikasketak

Filologia Hispanikoan lizentziaduna da eta gidoi espezialitatean graduatua Madrilgo Erkidegoko Zinematografia eta Ikus-entzunezko Eskolan (ECAM). Gidoi-irakasle gisa lan egiten du ECAMen eta Madrilgo Karlos III.a Unibertsitatean.

## Lan ibilbidea

A las once en casa serieko kapitulu batekin hasi zen Telebistako gidoilari lanean.
Gidoilaria izateaz gain, hainbat telesailetako sormen-arduraduna, gidoien koordinatzailea eta ekoizle exekutiboa da. El comisario seriearen sei kapitulu eta Cuéntame cómo pasó-ren zortzi kapituluren gidoia egin zuen. Gidoi onenerako izendatua izan zen El Príncipe lanarengatik 2015ko Iris Sarietan.
2019an, Netflix plataformaren edukien zuzendari izendatu zuten Tres Cantos-eko Espainiako bulegoetan, eta Hache telesailaren arduradun sortzailea izan zen.

## Lanak
### Filmografia

* A las once en casa (1998)
* Condenadas a entenderse (1999)
* El Bola (2000)
* Raquel busca su sitio (2000)
* El comisario (2002)
* Cuéntame como pasó (2005)
* Los Serrano (2005)
* MIR (2007)
* El síndrome de Ulises (2007)
* Cazadores de hombres (2008)
* Hospital Central (2005-2011)
* El Príncipe (2014)
* Marsella (2014)
* Ciega a citas (2014)
* Seis hermanas (2015-2017)
* Velvet Colección (2016-2017)
* Lejos de tí (2019)
* Hache (2019)

### Eleberriak

* 2001 – De qué va eso del amor? Yolanda García Serranorekin idatzia. Destino argitaletxea. ISBN 84-233-3299-3.
* 2007 – Descalza por la vida. Yolanda García Serranorekin idatzia. Roca Argitaletxea. ISBN 84-96791-13-0.
* 2010 – Lope. Gaurko gaiak. ISBN ά8460-887-5.
* 2017 – La librería de Michelle. ISBN ά670-5009-7.

## Sariak eta aintzatespenak

* 2001ean, gidoi original onenaren Goya saria jaso zuen, El Bola filmarengatik, Achero Mañasekin batera.
* 2015ean, Nazioarteko Emmy Sarietan finalista izan zen Cita a ciegas lanarengatik.
* 2015. urtean, gidoi onenerako izendatu zuten, Aitor Gabilondo, Joan Barbero, Carlos López eta Susana Sánchez Carvajalekin batera, El príncipe telesailarengatik.

## Erreferentziak

* 1 2 3 Premios Goya 2001. .
* ↑ M, Laura P.. (2021-09-24). «Verónica Fernández» EFTI | Centro Internacional de Fotografía y Cine.
* ↑ «Profesores» ECAM.
* 1 2 El Príncipe, Isabel y Velvet entre las series nominadas a los Premios Iris 2015 - Series Adictos. .
* ↑ Olazabal, Maritxu. (2019-11-06). «Verónica Fernández: “Hache va más allá del personaje, es un símbolo”» Fuera de Series.
* ↑ «Netflix: Verónica Fernández es la directora de contenidos de la plataforma» La Vanguardia 2019-12-07.
* ↑ soporte2. «VERÓNICA FERNÁNDEZ» Serena Producciones.

## Kanpo estekak

* Datuak: Q81657247